wickkiey/tamil-wikipedia-markdown huggingface dataset:
# பிரம்மம்காரி மடம்


**பிரம்மம்காரி மடம்** (*Brahmamgari Matham*) **கண்டிமல்லயப்பள்ளி** என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஒரு கிராமமாகும். இது ராஜம்பேட்டை வருவாய் கோட்டத்தின் கண்டிமல்லயப்பள்ளி என்ற ஊரில் அமைந்துள்ளது. இது ஒரு புனித யாத்திரை மையமாகும். இந்த கிராமம் சிறீ "பொத்துலூரு வீர பிரம்மேந்திர சுவாமி ஆசிரமம்" என்று அழைக்கப்படுகிறது. அவர் தனது சீடர்களுக்கு முன்பாக உயிருடன் சமாதி அடைந்தார். அவர் கணிப்புகளின் "காலக்ஞானம் என்ற புத்தகத்தின் ஆசிரியராகக் கருதப்படுகிறார். அவரது தீர்க்கதரிசன நூல்கள் "கோவிந்த வாக்கியங்கள்" என்றும் அழைக்கப்படுகின்றன.  

## நிலவியல்
கண்டிமல்லயப்பள்ளி கடப்பாவிலிருந்து 60 கி.மீ. தொலைவில் அமைந்துள்ளது. இது சாலைகளுடன் நன்கு இணைக்கப்பட்டுள்ளது. கடப்பாவிலிருந்து கண்டிமல்லயப்பள்ளிக்கு மைடுகுரு வழியாகச் செல்வது விரும்பத்தக்க பாதை. இது மைடுகூரிலிருந்து 25 கி.மீ. தொலைவில் உள்ளது. பிரம்மம்காரி மடத்திற்கு அருகிலுள்ள தொடருந்து நிலையம் கடப்பா ஆகும். அருகிலுள்ள விமான நிலையம் கடப்பா விமான நிலையம் ஆகும்.  

## பிரம்மம்சாகர் நீர்த்தேக்கம்
சிறீ பொத்துலூரு வீரபிரம்மேந்திர சுவாமி நீர்த்தேக்கத்திற்கு, பொத்துலுரு வீரபிரம்மேந்திர சுவாமியின் பெயர் சூட்டப்பட்டது. இது தெலுங்கு கங்கை நீர்ப்பாசனத் திட்டத்தின் ஒரு பகுதியாகும். இந்த நீர்த்தேக்கம் சுண்டுப்பள்ளி நீர்த்தேக்கம் என்றும் அழைக்கப்படுகிறது. மறைந்த ஆந்திர முதல்வர் என். டி. ராமராவ் இதன் அடிக்கல் நாட்டினார். இந்த நீர்த்தேக்கம் 17.73 டிஎம்சி அடி கொள்ளளவு கொண்டது. சுற்றியுள்ள மலைகளுடன், இந்த நீர்த்தேக்கம் ஒரு பிரபலமான சுற்றுலா தலமாக மாறியுள்ளது. அங்கு படகுகள் வாடகைக்கு கிடைக்கின்றன.
# சோனி பிபிசி எர்த்து



**சோனி பிபிசி எர்த்து** என்பது பிபிசி இசுடியோசு மற்றும் சோனி பிக்சர்சு நெட்வொர்க்குக்கு சொந்தமான ஒரு இந்திய நாட்டு கட்டணத் தொலைக்காட்சி அலைவரிசை ஆகும். இந்த அலைவரிசை மார்ச் 6, 2017 ஆம் ஆண்டு முதல் மும்பையை தலைமயிடமாகக் கொண்டு தமிழ், தெலுங்கு, இந்தி மற்றும் ஆங்கிலம் போன்ற மொழிகளில் ஆரம்பிக்கப்பட்டது.
# நுரானாங் அருவி



**நுரானாங் அருவி** (*Nuranang Falls*) என்பது அருணாச்சலப் பிரதேசத்தில் உள்ள அருவிகளுள் ஒன்றாகும்.  

## அருவி
போங் பாங் அருவி என்றும் அழைக்கப்படுகிறது. சுமார் 100 மீட்டர் உயரமுள்ள இந்த அருவி இந்தியாவின் அருணாச்சல பிரதேசத்தின் தவாங் மாவட்டத்தில் அமைந்துள்ளது. நுரானாங் அருவி இந்த பகுதியில் உள்ள மிகவும் கண்கவர் நீர்வீழ்ச்சிகளில் ஒன்றாகும். இருப்பினும் இந்த அருவி குறித்த தகவல்கள் பல சுற்றுலாப் பயணிகள் அறிந்திருக்கவில்லை. இது டவாங் மற்றும் பொம்டிலா நகரினை இணைக்கும் சாலையில் ஜாங் நகரத்திலிருந்து சுமார் 2 கிலோமீட்டர் தொலைவில் உள்ளது. எனவே இது ஜாங் அருவி என்றும் அழைக்கப்படுகிறது. இந்த அருவியின் அடிப்பகுதியில் சிறிய நீர் மின் ஆற்றல் நிலையம் உள்ளது. இங்கு உள்ளூர் பயன்பாட்டிற்கு மின்சாரம் தயாரிக்கப்படுகிறது.  
**நூரானாங் ஆறு** செலா கணவாயின் வடக்கு சரிவுகளிலிருந்து உருவாகிறது. நீர்வீழ்ச்சியின் கீழே இது தவாங் ஆற்றில் விழுகிறது.  

## வரலாறு
புராண கருத்தின் படி, நுரானாங் ஆறு மற்றும் நுரானாங் நீர்வீழ்ச்சிகள் 1962 சீன-இந்தியப் போரில் சிப்பாய், ரைபிள்மேன் ஜஸ்வந்த் சிங் ராவத், மகா வீர் சக்ரா (மரணத்திற்குப் பின்) உதவிய நூரா என்ற உள்ளூர் மோன்பா பழங்குடி பெண்ணின் பெயரால் பெயரிடப்பட்டன. பின்னர் சீனப் படைகள் இப்பகுதியினைக் கைப்பற்றியது. ஆனால் ஜஸ்வந்தின் வீரம் உண்மையான சூழ்நிலையினை விட மிகவும் புத்திசாலித்தனமானவை. எனவே 1962ஆம் ஆண்டுக்கு முன்னரே நூரானாங் என்ற பெயர் வழங்கப்பட்டிருக்கலாம் என்ற கருத்தும் நிலவுகிறது.  

## திரைப்படத்தில்
பாலிவுட் நடிகை மாதுரி தீட்சித் நடித்து 1997-ல் திரைப்படமாக்கப்பட்ட கோய்லா திரைப்படப் பாடலான *தன்ஹாய் தன்ஹாய் தன்ஹாய்* பாடல் சாங்கெசுடர் ஏரியில் படமாக்கப்பட்டதன் மூலம் இப்பகுதி நன்கு வெளி உலகுக்குத் தெரியவந்தது. இதனைத் தொடர்ந்து 2000ஆம் ஆண்டில் இரண்டாவதாக ஹியா தியா நியாவில் "மிதா மிதா" என்ற பாடல் படமாக்கப்பட்டது.
# ஒ. ஜோதி

**ஒய்யாரவேல் ஜோதி** (ஒ. ஜோதி, *O. Jothi*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருவண்ணாமலை மாவட்டம் செய்யாறு பகுதியினைச் சார்ந்தவர். இவர் பொருளியளில் இளங்கலைப் பட்டத்தினை சென்னைப் பலகலைக்கழகத்தில் பெற்றவர். திராவிட முன்னேற்றக் கழகத்தினைச் சார்ந்த ஜோதி, 2021ஆம் ஆண்டு மே மாதம் தமிழ்நாடு சட்டப் பேரவைக்கு நடைபெற்ற தேர்தலில் திமுக சார்பில் செய்யாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார்.  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | செய்யார் | தி.மு.க | வெற்றி | 51.27% | தூசி. கே. மோகன் | அ.தி.மு.க | 39.81% | } |
| --- | --- | --- | --- | --- | --- | --- | --- | --- |
# சிருங்கிபுரம்


செல்வதற்கு, நிசாதார்களின் தலைவனான *குகன்* கங்கை ஆற்றைக் கடக்க படகோட்டி உதவி செய்தல்]]  

**சிருங்கிபுரம்** (**Shringaverpur**) இந்தியாவின் உத்தரப் பிரதேசம் மாநிலத்தின் பிரயாகை மாவட்டத்தில் அமைந்த பண்டைய கிராமம் ஆகும். *சிருங்கி* எனும் முனிவர் பெயரால் இக்கிராமத்திற்கு இப்பெயராயிற்று. இது பிரயாகையிலிருந்து 45 கிலோ மீட்டர் தொலைவில், லக்னோ செல்லும் சாலையில் அமைந்துள்ளது.  
## இந்து தொன்மவியல்
இராமாயணம் இதிகாசத்தின்படி, வேடர் குலத்தலைவர் குகன் உதவியுடன், இராமர், சீதை மற்றும் இலக்குவன் சிருங்கிபேபுரத்தில் பாயும் கங்கை ஆற்றை படகில் கடந்து வனம் புகுந்தனர்.
# ஒன்பது வரிக் கோடு



**ஒன்பது வரிக் கோடு** என்பது தென்சீனக் கடலின் பெரும்பகுதியை உரிமை கோர சீனா பயன்படுத்தும் எல்லைக் கோடு ஆகும். இங்கு ஆழமற்ற கடற்பகுதிகளில் மணலை போடுவதன் மூலம் செயற்கையான தீவுகளையும் சீனா உருவாக்கியுள்ளது. அவ்வாறு உருவாக்கப்பட்ட செயற்கை தீவுகள் “மணல் பெருஞ்சுவர்” என்றும் அழைக்கப்படுகின்றன.
# அரசு மகளிர் மேல்நிலைப் பள்ளி, மத்தூர்



கிருஷ்ணகிரி மாவட்டத்தில் ISO தரச் சான்றிதழ் பெற்ற சிறந்த பள்ளிகளில் ஒன்றாகும். இப்பள்ளி கிருஷ்ணகிரி மாவட்டம், போச்சம்பள்ளி வட்டம் மத்தூரில் அமைந்துள்ளது. 1991 இல் மத்தூர் அரசு ஆண்கள் மேல்நிலைப் பள்ளியில் இருந்து உயர்நிலைப் பள்ளியாக பிரிந்து 1994 இல் மேல்நிலைப் பள்ளியாக தரம் உயர்த்தப்பட்டது.  

இப்பள்ளியில் 6 முதல் 12 ஆம் வகுப்பு வரை தமிழ் மற்றும் ஆங்கிலம் வழியில் போதிக்கப்படுகிறது. தலைமை ஆசிரியர், ஆசிரியர்கள் மற்றும் அலுவலக பணியாளர்கள் உட்பட 32 பேர் பணியாற்றுகின்றனர். 2021-2022 கல்வி ஆண்டில் 6 முதல் 12 ஆம் வகுப்பு வரை 857 மாணவிகள் பயின்றனர்.  

சுமார் 2.67 ஹெக்டர் பரப்புள்ள இப்பள்ளி வகுப்பறை, மைதானம் தவிர மற்ற இடங்கள் அனைத்தும் மரக்கன்றுகள் மற்றும் செடிகள் நடப்பட்டுள்ளது.
# ஜெமீந்தார் மேல்நிலைப் பள்ளி, துறையூர்


ஜெமீந்தார் மேல்நிலைப்பள்ளி திருச்சிராப்பள்ளி மாவட்டம் துறையூர் நகரிலுள்ள ஒரு புகழ்பெற்ற பள்ளியாகும். இப்பள்ளி 75 ஆண்டுகளுக்கும் மேலாக துறையூர் மற்றும் அதன் சுற்று வட்டார கிராமங்களின் கல்வி மேம்பாட்டிற்கு பங்களித்து வருகிறது.  

## வரலாறு
துறையூரிலும் அதனைச் சுற்றியுள்ள கிராமங்களிலும் உயர்நிலைப் பள்ளியே இல்லாத சூழ்நிலையில் அனைத்து கிராமப்புற மாணவர்களும் பயன்பெறும் விதத்தில் வள்ளல் உயர்திரு P. முத்து வெங்கடாஜல துரை B.A.,B.L., அவர்களால் 1941 ஆம் ஆண்டு பிப்ரவரி 21ஆம் நாள், சுமார் 15 ஏக்கர் நிலப்பரப்பில் இப்பள்ளி நிறுவப்பட்டது.  

ஸ்தல அபிவிருத்தி திட்டத்தின்கீழ் கட்டப்பட்ட புதிய கட்டிடம் அன்றைய சென்னை மாகாண முதல்வர் காமராஜரால் 22-08-1958 அன்று திறக்கப்பட்டது.  

1978 இல் அரசு மேல்நிலை கொண்டுவந்த அதே ஆண்டில் இவ்வூர் வட்டத்திலேயே முதல் பள்ளியாகத் தேர்வு செய்யப்பட்டு மேல்நிலைப் பள்ளியாக மிளிரத் தொடங்கியது.  

2003-2004 ஆம் கல்வியாண்டிலிருந்து ஆங்கிலவழிக் கல்வி சீரும் சிறப்புமாக தொடர்ந்து செயல்பட்டு வருகிறது.  

## ஆதாரங்கள்
# எத்தில் புரோப்பியோலேட்டு


**எத்தில் புரோப்பியோலேட்டு** (*Ethyl propiolate*) HC<sub>2</sub>CO<sub>2</sub>C<sub>2</sub>H<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புரோப்பியோலிக் அமிலத்தின் எத்தில் எசுத்தர் என்று இச்சேர்மம் வகைப்படுத்தப்படுகிறது. அசிட்டைலினிக் கார்பாக்சிலிக் அமிலத்தின் எளிய தொடக்கநிலை சேர்மமாகவும் கருதப்படுகிறது. கரிமக் கரைப்பான்களுடன நன்கு கலக்கும் தன்மை கொண்ட எத்தில் புரோப்பியோலேட்டு நிறமற்று காணப்படுகிறது. பிற கரிமச் சேர்மங்களைத் தயாரிக்க உதவும் வினையாக்கியாகவும் கட்டுறுப்புத் தொகுதியாகவும் பயன்படுகிறது. இச்சேர்மம் ஈடுபடும் வினைகளில் ஆல்க்கைன் குழுவின் எலக்ட்ரான் கவர் தன்மை பயன்படுத்தப்படுகிறது.
# மெத்தில் புரோப்பியோலேட்டு


**மெத்தில் புரோப்பியோலேட்டு** (*Methyl propiolate*) HC<sub>2</sub>CO<sub>2</sub>CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புரோப்பியோலிக் அமிலத்தின் மெத்தில் எசுத்தர் என்று இச்சேர்மம் வகைப்படுத்தப்படுகிறது. அசிட்டைலினிக் கார்பாக்சிலிக் அமிலத்தின் எளிய தொடக்கநிலை சேர்மமாகவும் கருதப்படுகிறது. கரிமக் கரைப்பான்களுடன் நன்கு கலக்கும் தன்மை கொண்ட மெத்தில் புரோப்பியோலேட்டு நிறமற்று காணப்படுகிறது. பிற கரிமச் சேர்மங்களைத் தயாரிக்க உதவும் வினையாக்கியாகவும் கட்டுறுப்புத் தொகுதியாகவும் பயன்படுகிறது. இச்சேர்மம் ஈடுபடும் வினைகளில் ஆல்க்கைன் குழுவின் எலக்ட்ரான் கவர் தன்மை பயன்படுத்தப்படுகிறது.
# பாரி தாக்குதல்



**பாரி தாக்குதல்** (*Barry Attack*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். வெள்ளைக் காய்களுடன் விளையாடுபவர் முன்னெடுக்கும் இத்திறப்பு பின்வரும் நகர்வுகளுடன் தொடங்குகிறது.  

1.d4 Nf6 2.Nf3 g6 3.Nc3 d5 4.Bf4. கருப்பு நிறக் காய்களுடன் விளையாடுபவர் வழக்கமாக 4...Bg7 என்ற நகர்வை விளையாடுவார். இதனால் 5.e3 0-0 6.Be2; என ஆட்டம் தொடரும். இருப்பினும் வெள்ளை 5.Qd2 என்று விளையாடி டார்சான் தாக்குதல் முறையிலும் ஆட்டத்தை தொடரலாம்.  

பாரி தாக்குதல் திறப்பு, சதுரங்க விளையாட்டில் விளையாடப்படும் ராணியின் சிப்பாய் திறப்பு வகை ஆட்டமாகும். இத்திறப்புக்கு கருப்பு காய்களுடன் விளையாடுபவர் ராசாவின் இந்தியத் தடுப்பாட்டம், கிழக்கு இந்தியத் தடுப்பாட்டம்,பிர்க் தடுப்பாட்டம் போன்ற திறப்பு வகை ஆட்டங்களால் எதிர் கொள்ளுவார். குறிப்பாக நியாசு முர்செட்டு, மார்க்கு எப்தென், ஆரோன் சம்மர்சிகேல் போன்ற கிராண்டுமாசுட்டர்கள் இத்திறப்புடன் விளையாட்டைத் தொடங்கி ஆடுவார்கள். பாரி தாக்குதல் மற்றும் தொடர்புடைய 150 தாக்குதல் இரண்டையும் ஆய்வு செய்து கொல்லும் சதுரங்கத் திறப்பு என்ற புத்தகத்தை ஆரோன் சம்மர்சிகேல் எழுதினார்.  

பாரி தாக்குதலின் செயல்திறன் இதன் ஆதரவாளர்கள் மற்றும் எதிர்ப்பாளர்களால் விரிவாக பகுப்பாய்வு செய்யப்பட்டு விவாதிக்கப்பட்டது. இத்திறப்பில் பொதுவாக வெள்ளைக் காய் ஆட்டக்காரர் , ராசா பக்கத்தில் ஆக்ரோசமான தாக்குதலை நடத்துவார். பல நேரங்களில் ஒரு இறுதிமுற்றுகையை அமைப்பதற்காக வெள்ளையின் ஒன்று அல்லது அதற்கு மேற்பட்ட காய்களை தியாகம் செய்வதும் நிகழ்கிறது. 1991 ஆம் ஆண்டு வியன்னாவில் நடைபெற்ற கிராண்டுமாசுட்டர் பாவெல் பிளாட்னி–மார்ட்டின் ஃபெட்டே இடையே நடைபெற்ற போட்டியை இந்த திறப்பாட்ட வகைக்கு எடுத்துக்காட்டாக கொள்ளலாம். இந்த ஆட்டத்தில் பிளாட்னி தனது எதிராளியின் மன்னரை பலகையின் நடுப்பகுதிக்கு வர கட்டாயப்படுத்தி 23.e4 நகர்த்தலுக்குப் பிறகு எதிராளிக்குத் தோல்வியை ஏற்படுத்தினார்.  

:1.d4 Nf6 2.Nf3 g6 3.Nc3 d5 4.Bf4 Bg7 5.e3 Bg4 6.Be2 c6 7.Ne5 Bxe2+ 8.Qxe2 Nbd7 9.0-0-0 0-0 10.h4 Qa5 11.h5 Nxe5 12.dxe5 Ne4 13.hxg6 Nxc3 14.Qh5 Nxa2+ 15.Kb1 fxg6 16.Qxh7+ Kf7 17.Bh6 Rg8 18.Rh4 g5 19.Bxg7 gxh4 20.Bf6+ Ke6 21.Qxe7+ Kf5 22.Qh7+ Ke6 23.e4 1–0 (கருப்பு தோற்கிறது)
# பெலர்கோப்சிசு



: "பெலர்கோப்சிசு" என்பது புதைபடிவச் தரைப்பருந்து பறவைகளின் இனமான *பெலர்கோபாப்பசுக்கும்* செல்லாத வகையில் வழங்கப்பட்டது.  
***பெலர்கோப்சிசு*** (*Pelargopsis*) என்பது இந்தியா மற்றும் இலங்கை முதல் இந்தோனேசியா வரை வெப்பமண்டல தெற்காசியாவில் வசிக்கும் மர மீன்கொத்திப் பேரினமாகும்.  

## விளக்கம்
*பெலர்கோப்சிசு* பேரினம் ஜெர்மன் விலங்கியலாளர் கான்சுடாண்டின் கிளாஜெரால் 1841-ல் அறிமுகப்படுத்தப்பட்டது. இதன் மாதிரி இனமானது நாரை-அலகு மீன்கொத்தியான *பெலர்கோப்சிசு கேபென்சிசு ஜாவானா* ஆகும்*.* இது ஒரு துணைச் சிற்றினமாகும். பேரினப் பெயரான *பெலர்கோப்சிசு என்பது பழமையான கிரேக்கச் சொல்லாகும்.* இதில் பெலர்கோசு என்பது "கொக்கு” என்பதையும் ஒப்சிசு "தோற்றம்" என்ற பொருளையும் குறிக்கின்றது.  

## சிற்றினங்கள்
இந்தப் பேரினம் மூன்று சிற்றினங்களைக் கொண்டுள்ளது:  
| *பெலர்கோப்சிசு கேபென்சிசு* | தடித்த அலகு மீன்கொத்தி | தென்கிழக்கு ஆசியா |
| --- | --- | --- |
| *பெலர்கோப்சிசு மெலனோரிஞ்சா* | பெரிய அலகு மீன்கொத்தி, கருப்பு அலகு மீன்கொத்தி, செலிப்சு அலகு மீன்கொத்தி | இந்தோனேசியாவின் சுலவேசி பகுதி |
| *பெலர்கோப்சிசு அமரோப்டெரசு* | பழுப்பு சிறகு மீன்கொத்தி | வங்காளதேசம், இந்தியா, மலேசியா, மியான்மர் மற்றும் தாய்லாந்து |

## விளக்கம்
இந்த மூன்று மீன்கொத்தி சிற்றினங்களும் முன்பு *கால்க்யோன்* பேரினத்தில் வைக்கப்பட்டன.  

இவை பெரிய மீன்கொத்திகளாகும். இவற்றின் நீளம் 35 செ. மீ. (14 இல்) வரை இருக்கும். இவை மிகப் பெரிய சிவப்பு அல்லது கறுப்பு அலகுகளையும் பிரகாசமான சிவப்பு கால்களையும் கொண்டுள்ளன. இந்த இனங்களின் தலை மற்றும் அடிப்பகுதி வெண்மையாகவோ அல்லது பழுப்பு நிறமாகவோ இருக்கும். இறக்கைகள் மற்றும் பின்புறம் கருமையாக இருக்கும். பல்வேறு நிறங்களில் பச்சை மற்றும் நீலம், பழுப்பு அல்லது கருப்பு நிறத்தில் சிற்றினங்களைப் பொறுத்துக் காணப்படும். பாலின வேறுபாடுகள் காணப்படுவதில்லை.  

## வாழிடம்
*பெலர்கோப்சிசு* மீன்கொத்திகள்*,* ஏரிகள், ஆறுகள், முகத்துவாரங்கள் அல்லது கடற்கரைகளுக்கு அருகில் மரங்கள் நிறைந்த பல்வேறு வாழ்விடங்களில் வாழ்கின்றன. இவை இரை தேடும் போது அமைதியாக அமர்ந்திருக்கும், மேலும் இவற்றின் அளவு அதிகமாக இருந்தபோதிலும் பெரும்பாலும் கண்ணுக்குத் தெரியாதவை. இவை பிராந்திய மற்றும் கழுகு போன்ற பெரிய வேட்டையாடும் விலங்குகளை விரட்டும் தன்மையுடையன. இந்த இனங்கள் நண்டு, மீன்கள், தவளை மற்றும் கொறித்துண்ணிகள் மற்றும் இளம் பறவைகளை வேட்டையாடுகின்றன.  

*பெலர்கோப்சிசு* மீன்கொத்திகள் ஆற்றங்கரையில், பட்ட மரத்தில் அல்லது மரக் கரையான் கூட்டில் தங்கள் கூடு தோண்டி வட்டமான வெள்ளை நிற முட்டைகளை இடுகின்றன.
# பழுப்பு சிறகு மீன்கொத்தி


**பழுப்பு சிறகு மீன்கொத்தி** (*Brown-winged kingfisher*)*(பெலர்கோப்சிசு அமரோப்டெரசு)* என்பது *பெலர்கோப்சிசு* பேரினத்தின் கீழ் உள்ள சிற்றினமாகும். இந்த மீன்கொத்திப் பறவை கேல்சையோனினே உட்குடும்பத்தினைச் சார்ந்தது.  

இது வங்காள விரிகுடாவின் வடக்கு மற்றும் கிழக்கு கடற்கரையில் வங்காளதேசம், இந்தியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.  

இதன் இயற்கை வாழிடம் மித வெப்பமண்டல அல்லது வெப்பமண்டல சதுப்புநில காடுகள் ஆகும்.
# ஆர். முத்துக்கவுண்டர்



**ஆர். முத்துக்கவுண்டர்** (பிறப்பு: 18, செப்டம்பர், 1918) என்பவர் ஒரு இந்திய அரசியல்வாதியும், இந்திய மக்களவை முன்னாள் உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். இவர் திருப்பத்தூர் மக்களவைத் தொகுதியின் உறுப்பினராக இருந்தவர்.  

## வாழ்க்கை குறிப்பு
ஆர். முத்து கவுண்டர் தற்போதைய நாமக்கல் மாவட்டம், இராசிபுரம் வட்டம், கல்குறிச்சி வெள்ளாளப்பட்டி என்ற சிற்றூரில் 18, செப்டம்பர், 1918 பிறந்தார். இவரது பெற்றோர் இராமசாமி கவுண்டர், வள்ளியம்மாள் ஆவர். இவர் தன் பள்ளிப் படிப்பை வெள்ளாளப்பட்டி, முத்துக்காளிப்பட்டி துவக்கப்பள்ளிகளிலும், இராசிபுரம் அரசு உயர்நிலைப் பள்ளியிலும் முடித்தார். பின்னர் சேலம் நகராண்மைக் கலைக்கல்லூரியில் இண்டர் மீடியேட் படிப்பை முடித்தார். 1942 இல் சேலம் மாவட்ட ஆட்சியர் அலுவலகத்தில் எழும்மர் பணிக்கு சேர்ந்தார். பின்னர் வருவாய் ஆய்வாளர், உணவு வழங்கல் அலுவலர் என உயர்ந்தார். 1950இல் அரூருக்கு குடிபெயர்ந்த இவர் 1951இல் அரசு பணியில் இருந்து விலகி வேளாண்மையிலும், பொதுவாழ்விலும் தீவிரமாக ஈடுபட்டார். வேளாண்மையில் பல சாதனைகளைப் புரிந்து தமிழ்நாடு அரசின் பல பரிசுகளைப் பெற்றார்.  

## அரசியல் வாழ்க்கை
1962 ஆண்டு நடந்த இந்திய மக்களவைத் தேர்தலில் திருப்பத்தூர் மக்களவைத் தொகுதியில் திமுக சார்பில் போட்டியிட்டு மக்களவைக்கு தேர்ந்தெடுக்கப்பட்டார். மீன்டும் 1967 தேர்தலிலும் அதே தொகுதியில் இருந்து மக்களவைக்குத் தேர்ந்தெடுக்கப்பட்டார். திமுக நாடாளுமன்றக் குழுவின் கொறடா, நாடாளுமன்ற பொதுக்கணக்குக் குழு உறுப்பினர் போன்ற பொறுப்புகளை வகித்தார். பாலக்கோடு கூட்டுறவு சர்க்கரை ஆலையின் தலைவராக 1973 முதல் 1976 வரை பணியாற்றினார்.  

## இறப்பு
உடல் நலக்குகறைவால் பாதிக்கபட்ட முத்து கவுண்டர் 1994, அக்டோபர், 7 கோவை மருத்துவமனையில் இறந்தார்.  

## நூற்றாண்டுவிழா
ஆர். முத்து கவுண்டரின் நூற்றாண்டு விழாவானது 2018, அக்டோபர் 7 அன்று தருமபுரி மாவட்டம், அரூரில் தமிழ்நாடு விவசாய சங்கங்களின் கூட்டமைப்பு சார்பில், கொண்டாடப்பட்டத்து. விழாவில் தமிழ்நாடு அமைச்சர்கள் கலந்து கொண்டனர். விழாவில், முத்துக்கவுண்டரின் வாழ்க்கை வரலாறு நூலினை பள்ளி கல்வித்துறை அமைச்சர் கே. ஏ. செங்கோட்டையன் வெளியிட்டார்.
# கோவை செழியன்


**கோவை செழியன்** (*Kovai Chezhiyan*) என்பவர் தமிழக அரசியல்வாதியும், திரைப்பட தயாரிப்பாளரும் ஆவார்.  

## அரசியல் வாழ்வு
கோவை செழியன் தன் அரசியல் வாழ்வை திராவிடர் கழகத்தில் தொடங்கினார். பின்னர் திராவிட முன்னேற்றக் கழகத்தில் தன் அரசியல் வாழ்வைத் தொடர்ந்தார். இவர் 1971-இல் காங்கேயம் சட்டமன்றத் தேர்தலில் திராவிட முன்னேற்றக் கழகம் சார்பில் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். தி.மு.க.விலிருந்து ம. கோ. இராமச்சந்திரன் வெளியேற்றப்பட்டு அவர் அ.இ.அ.தி.மு.கவைத் துவக்கியபோது கோவை செழியன் அதிமுகவில் இணைந்தார். இவர் எம். ஜி. ஆர். முதல்வராக இருந்தபோது தமிழ்நாடு திட்டக் குழு உறுப்பினராக இருந்தார். தமிழ்நாடு வேளாண்மைப் பல்கலைக்கழகத்தின் தேர்வுக் குழுத் தலைவராகவும் இருந்தார். பின்னர் இவர் *தமிழ்த் தேசியக் கட்சி*யைத் துவக்கினார். தன் வாழ்வின் பிற்பகுதியில் கொங்கு வெள்ளாள கவுண்டர்கள் பேரவையை நிறுவி அதன் தலைவராக இருந்தார்.  

## திரைத்துறையில்
இவர் எம். ஜி. ஆர், சிவாஜி கணேசன், ஜெமினி கணேசன், சிவக்குமார், முத்துராமன், என்டிஆர், ஜெயலலிதா, விஜயகாந்த், ராஜேஷ் கண்ணா, மம்முட்டி உள்ளிட்ட பிரபல நடிகர்களை வைத்து படங்களைத் தயாரித்தவர். மேலும் இவர் தெலுங்கு மற்றும் இந்திப் படங்களையும் தயாரித்துள்ளார். தமிழ்த் திரைப்படத் தயாரிப்பாளர் சங்கத்தின் முதல் தலைவராகவும் இருந்துள்ளார். இவர் இதற்கு முன் தென்னிந்தியத் திரைப்பட வர்த்தக சபையின் கெளரவ செயலாளராக இருந்தார்.  

பின்னர் இவர் தனது நண்பரான கவிஞர் கண்ணதாசனால் தயாரிப்பாளராகத் தமிழ்த் திரைப்படங்களுக்கு அறிமுகப்படுத்தப்பட்டார். இவர் ஆரம்பத்தில் கண்ணதாசனுடன் சேர்ந்து படங்களைத் தயாரித்தார். பின்னர் ஸ்ரீதர் இயக்கிய சுமைதாங்கி திரைப்படத்தினை தனியாகத் தயாரித்தார். இவர் தமிழ், தெலுங்கு, இந்தி ஆகிய மொழிகளில் பல்வேறு படங்களைத் தயாரித்து விநியோகம் செய்துள்ளார்.  

## குடும்பம்
இவர் மார்ச் 14, 2000 அன்று இறந்தார். இவரது மரணத்தைத் தொடர்ந்து, இவரது மகன் கபிலன் திரைப்பட தயாரிப்பு நிறுவனத்தினை தொடர்ந்து நடத்தி வந்தார். 2000ஆம் ஆண்டில் கார்த்திக் நடிப்பில் தொடங்கப்பட்ட *ஒருவர் மனதில் ஒருவரடி* என்ற திரைப்படத் தயாரிப்பு நிறைவுபெறாமல் உள்ளது. கோவை செழியனின் மனைவி கமலம் செழியன் வயது முதிர்வு காரணமாக ஏப்ரல் 24, 2021 அன்று காலமானார்.  

## திரைப்படவியல்
- *சுமைதாங்கி* (1962)
- *ஊட்டி வரை உறவு* (1967)
- *குமரி க்கோட்டம்* (1971)
- *உழைக்கும் கரங்கள்* (1976)
- *சர்க்கசு ராமுடு* (1980)
- சந்தமாமா (1982)
- *ஆசா ஜோதி* (1984)
- *எனக்கு நானே நீதிபதி* (1986)
- *மௌனம் சம்மதம்* (1990)
- *அழகன்* (1991)
- *புதையல்* (1997)
# கெமிசிர்கசு


***கெமிசிர்கசு*** (*Hemicircus*) என்பது மரங்கொத்தி குடும்பத்தினைச் சார்ந்த பேரினம் ஆகும். மரங்கொத்தி குடும்பத்தில் உள்ள பறவைகள் பிசிடே குடும்பத்தில் வைக்கப்பட்டுள்ளன. இந்தப் பேரினத்தின் சிற்றினங்கள் இந்தியா மற்றும் தென்கிழக்கு ஆசியாவில் காணப்படுகின்றன.  

இவை சிறிய வகை மரங்கொத்திகள் குறுகிய வாலினைக் கொண்டுள்ளன. இதனுடைய இறகுகள் கருப்பு மற்றும் வெள்ளை நிறத்திலானவை.  

இந்த பேரினமானது 1837ஆம் ஆண்டில் இங்கிலாந்து இயற்கையியலாளர் வில்லியம் ஜான் சுவைன்சனால் சாம்பல் மற்றும் பழுப்பு மரங்கொத்தி (கெ*மிசிர்கசு கான்க்ரீடசு*) மாதிரி இனமாக அறிமுகப்படுத்தப்பட்டது. பேரினப் பெயர் பண்டைக் கிரேக்கச் சொல்லிலிருந்து 'கெ*மி* ' அதாவது "பாதி" அல்லது "சிறியது" மற்றும் ’*கெர்கோசு’* என்றால் "வால்" என்று பொருள்படும் படியாக அமைந்துள்ளது.  

## சிற்றினங்கள்
இந்தப் பேரினம் இரண்டு இனங்களைக் கொண்டுள்ளது:  
| சாம்பல் மற்றும் பழுப்பு மரங்கொத்தி | *கெமிசிர்கசு சோர்டிடசு* | மலாய் தீபகற்பம், சுமத்ரா, போர்னியோ,ஜாவா |
| --- | --- | --- |
| இதயப் புள்ளிகள் கொண்ட மரங்கொத்தி | *கெமிசிர்கசு கேனண்டே* | இந்தியாவின் மேற்குத் தொடர்ச்சி மலைகள் மற்றும் மத்திய இந்தியாவின் காடுகள் |
# வெள்ளை உள்ளான்


**வெள்ளை உள்ளான்** (*sanderling*, உயிரியல் பெயர்: *Calidris alba*) என்பது குளிர்காலத்திலும் வலசை செல்லும் போதும் மணற்பாங்கான கடற்கரைப் பகுதிகளில் அதிகம் காணப்படும் ஒரு சிறிய கரைப்பறவை ஆகும். கடல் அலைகளுக்கு முன்னும் பின்னுமாக ஓடி மணலிலிருந்து உணவைப் பொறுக்கி எடுக்கும் பண்புடையது.  

## கள அடையாளங்கள்
18 முதல் 20 செமீ அளவு கொண்டது; சிறிய, நேரான, தடித்த கருப்பு அலகினையும் கருப்பு கால்களையும் கொண்டது. வெண்ணிற அடிப்பகுதியும் அலைகளுக்கு அருகில் ஓடும் போது மிதிவண்டியை ஓட்டுவது போலிருக்கும் தன்மையும் வெள்ளை உள்ளானை எளிதில் அடையாளங் காண உதவும்.  

## பெயர்க் காரணம்
பழைய ஆங்கிலச் சொல்லான *sand-yrðling*, அதாவது *மணலை உழுபவர்*, என்பதே sanderling என்று மருவியது. இது வெள்ளை மணல் உள்ளான் என்ற பெயராலும் குறிப்பிடப்படுகின்றது.
# இந்திய ஆங்கிலம்



**இந்திய ஆங்கிலம்** *(Indian English)* என்பது இந்திய மற்றும் இந்திய புலம்பெயர் மக்களிடையே பேசப்படும் ஆங்கில மொழியின் ஒரு பேச்சுவழக்கு ஆகும். இந்திய அரசியலமைப்பின் படி, இந்தியுடன் ஆங்கிலமும் இந்தியாவின் அதிகாரப்பூர்வ அலுவல் மொழியாகும். இந்தியாவில், ஆங்கிலம் 7 மாநிலங்கள் மற்றும் 5 யூனியன் பிரதேசங்களின் ஆட்சி மொழியாகவும் மற்றும் 7 மாநிலங்கள் மற்றும் 1 யூனியன் பிரதேசத்தில் கூடுதல் அதிகாரப்பூர்வ மொழியாகவும் உள்ளது. இந்தியாவின் நீதித்துறையின் ஒரே அதிகாரபூர்வ மொழியாகவும் ஆங்கிலம் உள்ளது. பிரித்தானிய கொலோனிய தாக்கத்தால் இது பிரித்தானிய ஆங்கில மொழியுடன் மிகவும் நெருக்கமாக உள்ளது.  

## நீதிமன்றத்தில்
இந்திய அரசியலமைப்பின் கீழ், இந்தியாவின் உச்ச நீதிமன்றம் மற்றும் இந்தியாவின் அனைத்து உயர் நீதிமன்றங்களின் மொழியாக ஆங்கிலம் உள்ளது. 2018ஆம் ஆண்டு நிலவரப்படி, பஞ்சாப் மற்றும் அரியானா உயர் நீதிமன்றங்களும் ஆங்கிலத்துடன் இந்தியைப் பயன்படுத்த குடியரசுத் தலைவரின் ஒப்புதலுக்காகக் காத்திருந்தன.  

## பெயர்கள்
இந்திய ஆங்கிலம் என்ற வார்த்தையின் முதல் பயன்பாடு 1696ஆம் ஆண்டிலிருந்து தொடங்குகிறது, இருப்பினும் இந்த சொல் 19ஆம் நூற்றாண்டு வரை பொதுவானதாக இல்லை. காலனித்துவ சகாப்தத்தில், ஆங்கிலோ-இந்திய ஆங்கிலம் அல்லது வெறுமனே ஆங்கிலோ-இந்தியன், இவை இரண்டும் 1860ஆம் ஆண்டிலிருந்து பயன்படுத்தப்பட்ட பொதுவான சொற்களாகும். பயன்பாட்டில் உள்ள பிற குறைவான பொதுவான சொற்கள். இந்தோ-ஆங்கிலியன் (1897ஆம் ஆண்டிலிருந்து) மற்றும் இந்தோ-ஆங்கிலம் (1912) ஆங்கிலோ-இந்திய ஆங்கிலத்தின் ஒரு பொருள் 1851ஆம் ஆண்டு முதல் ஆங்கிலோ-இந்தியன் என்று அறியப்பட்டது.  

நவீன காலத்தில், இந்திய ஆங்கிலத்திற்கான பலவிதமான பேச்சு வார்த்தைகள் பயன்படுத்தப்படுகின்றன. இவற்றில் ஆரம்பமானது இண்டிலிஷ் (1962-ல் பதிவுசெய்யப்பட்டது), மற்றவற்றில் இண்டிகிலிஷ் (1974), இண்டங்க்லிஷ் (1979), இண்ட்கிலிஷ் (1984), இண்டிஷ் (1984), ஆங்கிலம் (1985) மற்றும் இந்தியன்லிஷ் (2007) ஆகியவை அடங்கும்.  

## மேலும் பார்க்கவும்

- பிரித்தானிய ஆங்கிலம்
- இந்திய எண் அமைப்பு
- இந்தியாவில் அதிகாரப்பூர்வ அந்தஸ்து கொண்ட மொழிகள்
- தங்கிலிஷ்
# வெள்ளை புள்ளி விசிறிவால்


ஆந்திரப் பிரதேசத்தின் ரங்காரெட்டி மாவட்டத்தில் உள்ள அனந்தகிரி மலையில் குஞ்சுகளுடன் கூடு.]]  
**வெள்ளை புள்ளி விசிறிவால்** (White-spotted fantail) அல்லது **புள்ளி மார்பு விசிறிவால்** *(ரைபிடூரா அல்போகுலாரிசு)* என்பது சிறிய வகை பேசரின் சிற்றினமாகும். இது தென் மற்றும் மத்திய இந்தியாவில் காடு, புதர் மற்றும் சாகுபடி நிலங்களில் காணப்படுகிறது. இது முன்னர் வெள்ளை-தொண்டை விசிறிவால் ஈப்பிடிப்பானின் துணையினமாகக் கருதப்பட்டது.  

## விளக்கம்
முதிர்ந்த வெள்ளை புள்ளிகள் கொண்ட விசிறிவால் சுமார் 19 செ. மீ. நீளமுடையது. இது ஒரு அடர் விசிறி வடிவ வெள்ளை நிறத்தில் விளிம்புகள் வாலினையும், வெள்ளை நிற மெல்லிய தொண்டை முடிகளையும் கொண்டுள்ளது. இப்பறவையின் மேற்பகுதி எழுது பலகை சாம்பல் நிறத்தில் உள்ளது. கருப்பு நிற கண் மூடி மற்றும் வெள்ளை தொண்டை புருவத்துடன் காணப்படும். இது வெண்மையான அடிப்பகுதியையும், வெள்ளை நிறப் புள்ளிகளுடன் காணப்படும் சாம்பல் நிற மார்பகப் பட்டையையும் கொண்டுள்ளது.  

## நடத்தை
ஆந்திரப் பிரதேசத்தின் ரங்காரெட்டி மாவட்டத்தில் உள்ள அனந்தகிரி மலையில்]]  
வெள்ளைப் புள்ளி விசிறிவால் மரத்தில் சிறிய கோப்பை வடிவ கூட்டில் மூன்று முட்டைகள்<nowiki/>வரை இடுகிறது.  
### உணவு
வெள்ளை புள்ளி விசிறிவால், பூச்சிகளை உண்ணக்கூடியது. இது அடிமரத்தின் வழியாக நகரும்போது வாலை அடிக்கடி விசிறிக்கொள்கிறது.  

### குரல்
பொதுவாக ஆண் தனது அழைப்பில் இசைக் குறிப்புகளின் நிலையான மற்றும் தவறற்ற வடிவத்தைப் பயன்படுத்துகிறது. ஒலியானாது சத்தமாக இருக்கும் போது இரண்டு சரணங்களாகப் பிரிக்கப்படுகின்றன. முதலில் 5-6 *டிரில்லிங்* குறிப்புகள் உயர்ந்து விழும். இதைத் தொடர்ந்து 4-5 குறிப்புகள் அளவு உயர்ந்து மிக உயர்ந்த குறிப்பில் முடிவடையும்.  
பறவைகள் ஆண்டுதோறும் ஒரே ஓசையினைப் பயன்படுத்துகின்றன. ஆனால் படிப்படியாகச் சிறிய மாற்றங்களுடன் ஒலிக்கின்றன. இதன் விளைவாக ஓசையானது 4-5 குறிப்புகளுக்கு பிறகு மிகவும் வித்தியாசமாக ஒலிக்கிறது. பறவையைக் கண்டறிவதற்கும் அடையாளம் காண்பதற்கும் ஆணின் அழைப்பு மதிப்புமிக்க பண்பாக உள்ளது.
# திக்ரே மாகாணம்

வின் மாகாணங்கள்]]  

**திக்ரே மாகாணம்** (**Tigray Province**) (Amharic, கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் அமைந்த தன்னாட்சி கொண்ட மாகாணம் ஆகும். இதன் தலைநகரம் மெக்கல்லே ஆகும். இம்மாகாணம் திக்ரே பிரதேசம் மற்றும் அபார் பிரதேசத்தின் பகுதிகளைக் கொண்டுள்ளது. இம்மாகாணத்தின் தலைநகரம் மெக்கல்லே நகரம் ஆகும். இம்மாகாண மக்கள் திக்ரே மொழி பேசுகின்றனர்.  

இம்மாகாணத்தின் வடக்கு மற்றும் மேற்கில் முறையே எரித்திரியா மற்றும் சூடான் நாடுகளில் எல்லைகள் உள்ளது.இதன் கிழக்கில் அபார் பிரதேசம், தெற்கில் அம்மாரா பிரதேசம் எல்லைகளாக உள்ளது.  

இம்மாகண மக்கள் தொகையில் கிறித்துவர்கள் 95.5%, இசுலாமியர்கள் சிறுபான்மையினராக உள்ளனர். இம்மாகாணத்தின் பெரிய இனக் குழுவினாக திக்ரே மொழி பேசும் இனக்குழுவினர் 90% ஆகவுள்ளனர். திக்ரே மாகாணம் நிர்வாக வசதிக்காக 6 மண்டலங்களாக பிரிக்கப்பட்டுள்ளது.அவைகள்:மிராபவி மேற்கு மண்டலம், ஹுமெரா கிழக்கு மண்டலம், அதிகிராத் மண்டலம், மெககெலேக்னவ் மத்திய மண்டலம், தெபுபவி தெற்கு மண்டலம், வடமேற்கு மண்டலம், தென்கிழக்கு மண்டலம் ஆகும். மண்டலங்கள் மாவட்டங்களாகப் பிரிக்கப்பட்டுள்ளது.  

## புவியியல்
திக்ரே மாகாணம் மலைப்பகுதியாகும். இம்மாகாணம் பெரிய மலைகளால் சூழ்ந்த இயற்கை காடுகள் கொண்ட மாகாணம் ஆகும். திக்ரே பிரதேசத்தில் உற்பத்தியாகும் தக்கீசு ஆறு கிழக்கு சூடான் மற்றும் எரித்திரியா வழியாக பாய்ந்து நைல் நதியுடன் கலக்கிறது. தக்கீசு ஆறு எத்தியோப்பியாவின் திக்ரே பிரதேசத்திற்கும், எரித்திரியா நாட்டிற்கும் எல்லையாக உள்ளது.  

## வரலாறு
இம்மாகாணத்தின் திக்ரே மொழி பேசும் இனக்குழுவினர், எத்தியோப்பியா நாட்டின் மக்கள் தொகையில் 6% மட்டுமே இருப்பினும், தனி நாடு கோரி திக்ரே மக்கள் விடுதலை முன்னணிப் படையினர் 2020-ஆம் ஆண்டு முதல் போராடி வருகிறார்கள்.  
## இதனையும் காண்க
- திக்ரே பிரதேசம்
- திக்ரே மக்கள் விடுதலை முன்னணி
- தக்கீசு ஆறு
- மெக்கல்லே
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# வாகைக்குளம் பறவைகள் காப்பகம்

**வாகைக்குளம் பறவைகள் காப்பகம்** (*Vagaikulam Bird Habitat*) என்பது தமிழ்நாட்டின், தென்காசி மாவட்டம், கடையம் ஊராட்சி ஒன்றியம், வீராசமுத்திரம் ஊராட்சியில் அமைந்துள்ள வாகைக்குளம் நீர்நிலையில் அமைந்துள்ளது. இந்த நீர்நிலைக்கு ராம நதி அணையிலிருந்து நீர் வருகிறது. இக்குளத்தில் இருந்து 300 ஏக்கர் நிலம் பாசன வசதி பெறுகிறது. இந்த குளத்தி ஏராளமான வெளிநாட்டுப் பறவைகள் வலசை வருகின்றன.  

## வரலாறு
வாகைக்குளம் நீர்நிலைப் பகுதியில் 1996 ஆம் ஆண்டு 12.6 எட்டேர் பரப்பளவில் சமூகக் காடுகளாக கருவேல மரங்கள் தமிழ்நாடு வனத்துறையால் நட்டு வளர்க்கப்பட்டன. 2007 ஆம் ஆண்டு மரங்களை வெட்ட வனத்துறை ஏலம் விட்டது. அதன் பிறகு குளத்தில் இருந்த 80% மரங்கள் வெட்டப்பட்டன. குளத்தில் மழை நீர் பெருகியதால் மீதமுள்ள மரங்களை வெட்ட இயலவில்லை. அச்சமயத்தில் *அகத்தியமலை மக்கள்சார் இயற்கைவளக் காப்ப மையத்தின்* ஆய்வாளர்கள் இந்தக் குளப்பகுதிக்கு ஆய்வுக்காக வந்தனர். அவர்களின் ஆய்வில் இந்த வாகைக்குளத்தில் வெள்ளை அரிவாள் மூக்கன், நீர்க்காகம், பாம்புத் தாரா, கூழைக்கடா, சாம்பல் நாரை, நத்தைக் குத்தி நாரை என 20 சிற்றினங்களைச் சார்ந்த சுமார் பத்தாயிரம் பறவைகள் தங்கி இனப்பெருக்கம் செய்வது கண்டறியப்பட்டது.  

இதன் பிறகு கிராம மக்களுக்கு பறவை பாதுகாப்பு குறித்த விழுப்புணர்வு ஏற்படுத்தப்பட்டது. மாணவர்களுக்கு பறவை நோக்கல் பயிற்சி வழங்கப்பட்டது. மக்களும், ஆய்வாளர்களும் சேகரித்த தகவல்களின் அடிப்படையில் அறிக்கை தயாரிக்கப்பட்டு எஞ்சிய மரங்களை வெட்டாமல் பறவைகளைப் பாதுகாக்க திருநெல்வேலி மண்டல வனப்பாதுகாவலர்களுக்கு மனு வழங்கப்பட்டது. இதனால் மரங்களை வெட்ட அப்போதைய வனப்பாதுகாவலர் அனுமதி மறுத்தார். வாகைக்களுத்தை பறவைகள் காப்பிடமாக அறிவிக்ககுகோரி ஆய்வாளர்கள் 2010 சூன் மாதம் வரைவு அறிக்கையை அரசுக்கு அளித்தனர். இதற்கிடையில் மரங்களை வெட்ட ஏலம் எடுத்தவர்கள் மரங்களை வெட்ட சென்னை உயர் நீதிமன்ற மதுரைக் கிளையை நாடினர். 2010இல் இந்த வழக்கு தள்ளுபடியானது. ஆனாலும் வனத்துறையிடம் இருந்து மரங்களை வெட்ட குத்தகைதாரர்கள் அனுமதி பெற்றனர். மரங்களை வெட்டத் தொடங்கியபோது மக்கள் மறியலில் ஈடுபட்டு மரங்களை வெட்டுவதை தற்காலிகமாக தடுத்தனர். பின்னர் மரங்களை வெட்டக்கூடாதென்று உயர்நீதிமன்ற மதுரைக் கிளையில் பொது நல வழக்கு தொடுக்கப்பட்டு நிரந்தர தடையான பெறப்பட்டது.  

வாகைக்குளத்தில் 120 பறவை இனங்கள் பதிவு செய்யப்பட்டுள்ளன. இவற்றில் 20 சிற்றினங்கள் அக்டோபர் முதல் மார்ச் வரை இங்கு தங்கி இனப்பெருக்கம் செய்கின்றன. ஏறக்குறைய 15,000 உள்ளூர், வலசை பறவைகள் இக்குளத்திற்கு ஆண்டுதோறும் வருகின்றன.  

பல்லுயிர் பரவல் சட்டம் 2020இன்படி வாகைக்குளம் பல்லுயிர் பாரம்பரிய சின்னமாக அறிவிக்கப்பட தேர்வாகியுள்ளதாகத் தமிழ்நாடு பல்லுயிர் பரவல் வாரியம் 2020 அக்டோபர் மாதம் செய்திக் குறிப்பு வெளியிட்டது.
# திக்ரே மக்கள் விடுதலை முன்னணி

**வரலாறு:**  
எத்தியோப்பியாவின் நாடாளுமன்றம் 6 மே 2021 அன்று *திக்ரே மக்கள் விடுதலை முன்னணியை* தீவிரவாத அமைப்பு என அறிவித்தது.  

### திக்ரே போர் (2020–2021)
எத்தியோப்பியா அரசுப் படைகளுக்கு எதிராக திக்ரே மக்கள் விடுதலை முன்ன்ணிப் படைகள் தாக்குதல் தொடுத்ததால், திக்ரேவில் நவம்பர் 2020 முதல்உள்நாட்டு போர் துவங்கியது. இதனால் போரில் சிக்கிய எராளமான மக்கள் அகதிகளாக அண்டை நாடுகளில் புலம்பெயர்ந்தனர்.  
## திக்ரே போராளிகளுக்கு எதிரான பேரணி
நாட்டின் தலைநகரான அடிஸ் அபாபாவை கைப்பற்ற வரும் திக்ரே போராளிகளுக்கு எதிராகவும், எத்தியோப்பியா அரசுக்கும், இராணுவத்திற்கும் ஆதரவாகவும் மக்கள் 7 நவம்பர் 2021 அன்று தெருக்களில் இறங்கு பேரணிகள் நடத்தினர்.
# கருமீசை புல்கதிர்குருவி



**கருமீசை புல்கதிர்குருவி** (*Schoenicola striatus*) இந்தியத் துணைக்கண்டத்திலுள்ள ஓர் அகணிய உயிரி ஆகும். தாழ்நிலப் பகுதிகளில் காணப்படும் உயர்ந்த அடர்புல்வெளிகளை வாழ்விடமாகக் கொண்ட இப்புல்குருவிகள் செம்பட்டியலில் அழிவாய்ப்பு இனமாக (VU) வகைப்படுத்தப் பட்டுள்ளன.  

## கள அடையாளங்கள்
சின்னானையொத்த அளவுடைய (20 செமீ), கபில நிறமுடைய இக்குருவியின் முதுகுப்பகுதி கரும்பழுப்புக் கீற்றுகளைக் கொண்டது. கீச்சானின் அலகினைப் போன்ற வடிவங்கொண்ட தடிமனான, கருநிற அலகும் *ட்ரீயூ ட்ரியு ...* என்ற தொனி கொண்ட பாட்டும் பிற கதிர்குருவிகளிடமிருந்தும் தவிட்டுக் குருவியினிடமிருந்து<nowiki/>ம் இதனை வேறுபடுத்த உதவும். வெளிர் புருவமேலம்; வரைகளையுடைய நீண்ட வாலின் அடிப்பகுதி கருப்பாகவும் நுனி வெண்மையாகவும் இருக்கும்.
# சதுரப் பட்டைக்கூம்பு



வடிவவியலில் **சதுரப் பட்டைக்கூம்பு** (*square pyramid*) என்பது சதுர அடிப்பக்கம் கொண்ட பட்டைக்கூம்பு ஆகும். ஒரு சதுரப் பட்டைக்கூம்பின் மேலுச்சியானது அடிப்பக்கச் சதுரத்தின் மையத்திற்கு நேர் செங்குத்தாக இருந்தால் அச்சதுரப் பட்டைக்கூம்பானது நேர் சதுரப் பட்டைக்கூம்பு (* square pyramid*) எனப்படும். நேர் சதுரப் பட்டைக்கூம்பு *C*<sub>4v</sub> சமச்சீர் உடையது. சதுரப்பட்டைக்கூம்பின் அனைத்து விளிம்புகளின் நீளங்களும் சமமாக இருந்தால் அது சமபக்க சதுரப் பட்டைக்கூம்பு (*equilateral square pyramid*). அதாவது ஜான்சன் திண்மம் J<sub>1</sub> ஆகும்.  

## பொதுவான சதுரப் பட்டைக்கூம்பு
அடிப்பக்க நீளம் *l*; செங்குத்துயரம் *h* கொண்ட சாய்வு சதுரப்பட்டைக்கூம்பின் கனவளவு:  
:<math>V=\frac{1}{3} l^2 h</math>.  

## நேர்சதுரப் பட்டைக்கூம்பு
நேர்சதுரப் பட்டைக்கூம்பில் அனைத்துப் பக்கவிளிம்புகளும் சமநீளமானவையாகவும், நான்கு பக்கமுகங்களும் சர்வசமமான இருசமபக்க முக்கோணங்களாகவும் இருக்கும்.  

அடிப்பக்க நீளம் *l*; உயரம் *h* கொண்ட நேர்சதுரப் பட்டைக்கூம்பின் மேற்பரப்பு, கனவளவு:  
:<math>A=l^2+l\sqrt{l^2+4h^2}</math>,  
:<math>V=\frac{1}{3} l^2 h</math>.  

பக்கவிளிம்பு நீளம்:  
:<math>\sqrt{h^2+}</math>;  
சாய்வு உயரம்:  
:<math>\sqrt{h^2+}</math>.  

இருமுகக் கோணங்கள்:  
:*அடிப்பக்கத்திற்கும் ஒரு பக்கவாட்டு முகத்திற்கும் இடைப்பட்ட கோணம்:  
:::<math>\arctan \(\)</math>;  
:*இரு அடுத்துள்ள பக்கவாட்டு முகங்களுக்கு இடைப்பட்ட கோணம்:  
:::<math>\arccos \(\)</math>.  

## ஜான்சன் திண்மம் J<sub>1</sub>
சதுரப் பட்டைக்கூம்பின் பக்கவிளிம்புகள் அனைத்தும் சமநீளமானவையாக இருந்தால் அப்பட்டைக்கூம்பின் பக்கவாட்டு முகங்கள் நான்கும் சர்வசமமான சமபக்க முக்கோணங்களாக இருக்கும். இந்தப் பட்டைக்கூம்பானது சமபக்க சதுரப்பட்டைக்கூம்பு எனவும், ஜான்சன் பன்முகத்திண்மம் J<sub>1</sub> எனவும் அழைக்கப்படும்.  

ஜான்சன் சதுரப் பட்டைக்கூம்பு பக்கவிளிம்பு நீளம் *l* என்ற ஒரேயொரு பண்பலகு மூலம் குறிக்கக் கூடியது.  

அதன் பிற அளவுகளான உயரம் *h* (அடிச் சதுரத்தின் மையத்திற்கும் மேலுச்சிக்கும் இடைப்பட்ட உயரம்), மேற்பரப்பு *A*, கனவளவு *V* :  
:<math>h=\frac{1}{\sqrt{2}} l</math> ,  
:<math>A=\(1+\sqrt{3}\)l^2</math>,  
:<math>V=\frac{\sqrt{2}}{6} l^3</math>.  

இருமுகக் கோணங்கள்:  
:*அடிப்பக்கத்திற்கும் ஒரு பக்கவாட்டு முகத்திற்கும் இடைப்பட்ட கோணம்:  
:::<math>\arctan{\big(\sqrt{2}\big)}\approx54.73561^\circ</math>.  
:*இரு அடுத்துள்ள பக்கவாட்டு முகங்களுக்கு இடைப்பட்ட கோணம்:  
:::<math>\arccos\({-\frac13}\)\approx109.47122^\circ</math>.  

## தொடர்புடைய பன்முகிகள்
# டி எஃப்-21

**தாங்-ஃபெங் 21** என்பது இரட்டை நிலை, திட எரிபொருள் உந்துகணையுடைய, ஒற்றை வெடிமுனையுடைய நடுத்தர தூரம் பாயும் ஏவுகணை ஆகும். இதன் பெயருக்கு 'கிழக்குக் காற்று' என்று பொருள். இது தாங் ஃபெங் வகை ஏவுகணைகளில் ஒன்றாகும். 1960களின் பிற்பகுதியில் இதன் தயாரிப்பு தொடங்கப்பட்டு 1985-86ல் முடிக்கப்பட்டது. எனினும் 1991 வரை இது பயன்பாட்டுக்கு வரவில்லை. ஐக்கிய அமெரிக்க பாதுகாப்பு துறையின் 2008ஆம் ஆண்டு மதிப்பீட்டின்படி சீனாவிடம் 60 முதல் 80 ஏவுகணைகளும் 60 ஏவுகணை செலுத்துவான்களும் உள்ளன. சீனாவால் ஆண்டுக்கு சுமார் 10 முதல் 11 ஏவுகணைகளை தயாரிக்க முடியும்.  

இதன் ஒரு வகையான டி எஃப்-21டி என்பது உலகின் முதல் கப்பல் எதிர்ப்பு ஏவுகணை எனக் குறிப்பிடப்படுகிறது.
# சுகோனிகோலா


***சுகோனிகோலா*** (*Schoenicola*) என்பது தொல்லுலக உலக பாடும் பறவை குடும்பமான லோகசுடெலிடேவினைச் சார்ந்த பறவைப் பேரினமாகும். தீபகற்ப இந்தியாவில் இரண்டு சிற்றினங்கள் காணப்படுகின்றன. இந்தப் பேரினம் மெகலூரினே என்ற துணைக் குடும்பத்தில் வைக்கப்பட்டுள்ளது.  

2018ஆம் ஆண்டு நடைபெற்ற ஆய்வின் மூலம் ஆப்பிரிக்கச் சிற்றினமான *பிரேவிரொசுடரிசு* *சுகோனிகோலா* பேரினத்தின் கீழ் வைக்கப்பட்டிருந்தது. மேலும் இந்தியச் சிற்றினமான *சு. பிளாடியூரசு* இந்தியச் சிற்றினமான கருமீசை புல்கதிர்குருவியுடன் நெருக்கமில்லாதது கண்டறியப்பட்டது. கருமீசை புல் கதிர் குருவி *கீடோர்னிசு இசுரையேட்டா* எனக் கருதப்பட்டது. ஆப்பிரிக்க இனங்களான, விசிறி-வால் புல் பறவை, தற்பொழுது ஒற்றைச் சிற்றினப் பேரினமாக *கேட்ரிகசில்* வைக்கப்பட்டுள்ளது.  

*சுகோனிகோலா* பேரினமானது தற்போது பின்வரும் சிற்றினங்களைக் கொண்டுள்ளது:  

- கருமீசை புல்கதிர்குருவி (*சுகோனிகோலா இசுரையேட்டசு*)
- அகன்ற வால் புல்கதிர் குருவி பறவை (*சுகோனிகோலா பிளாட்டியூரசு*)
# மரத் தவளை

**மரத் தவளை** (*Tree frog*) என்பது தன்னுடைய வாழ்நாளின் பெரும்பகுதியினை மரங்களில் செலவிடும் தவளையினைக் குறிக்கின்றது. நியோபாட்ராசியா பரம்பரை தவளைகளின் பல மரத் தவளைகளாக உள்ளன. இருப்பினும் இவை ஒன்றுக்கொன்று நெருங்கிய தொடர்பில்லாமல் உள்ளன.  

இவற்றின் மில்லியன் கணக்கான ஆண்டுகளாக குவிப்பரிணாம வளர்ச்சி, மிகவும் நெருங்கிய தொடர்பில்லாத உயிரினங்களில் உருவவியல் தோற்றத்திற்கு வழிவகுத்துள்ளது.  

## விளக்கம்

பெயர் குறிப்பிடுவது போல, இந்த தவளைகள் பொதுவாக மரங்கள் அல்லது மற்ற உயரமான தாவரங்களில் காணப்படுகின்றன. இனச்சேர்க்கை மற்றும் முட்டையிடுவதைத் தவிர, இவை பொதுவாகத் தரைக்கு இறங்குவதில்லை, இருப்பினும் சில சிற்றினங்கள், இலைகளில் நுரைக் கூடுகளை உருவாக்குகின்றன. இவை அரிதாகவே மரங்களை விட்டு வெளியேறுகின்றன.  

மரத் தவளைகளின் உடல் அளவானது பொதுவாக சிறியவையாக உள்ளது. இதனால் இவை எளிதாக தமது வாழிடமான மரக்கிளைகளில் எளிதில் இடம்பெயர முடியும். சில மரத்தவளைகள் 10 செ.மீ. நீளமுடையதாக இருக்கும் போது நிலத்தவளைகளை ஒப்பிட்டால் இவை நீளமாக மெலிதான உடலுடன் காணப்படும். மரக்கிளைகளை நன்கு பற்றிக்கொள்ளும் பொருட்டு பொதுவாக விரல் மற்றும் கால் நக முனைகளில் நன்கு வளர்ந்த வட்டுகளைக் கொண்டுள்ளன. இதன் விளைவாகச் சிறந்த இவை சிறந்த பற்றும் திறனைக் கொண்டுள்ளன. *கைரோமேண்டிசு* மற்றும் *ராகொபோரிடே* பேரினத் தவளைகள் மிகவும் ஆற்றல் மிக்கவைகளாக உள்ளன. இவற்றில் இரண்டு இரண்டு விரல்கள் எதிர்த் திசையில் செயல்படுவதால் நன்றாகக் கிளைகளைப் பற்றுகின்றன.  

## குடும்பம்
மரத் தவளைகள் கீழ்க்கண்ட குடும்பம் அல்லது பேரின உறுப்பினர்களாக உள்ளன.  

- *கையலிடே* என்பது "உண்மையான" மரத்தவளைகள் ஆகும். இவை, இமயமலை, ஆத்திரேலியா மற்றும் அமெரிக்காவிற்கு வடக்கே ஐரோவாசியாவின் மிதமான மற்றும் வெப்பமண்டல பகுதிகளில் காணப்படுகின்றன.
- *இராக்கோபோரிடே* அல்லது புதர் தவளைகள், இந்தியப் பெருங்கடலைச் சுற்றியுள்ள வெப்பமண்டலப் பகுதி, ஆப்பிரிக்கா, தெற்கு ஆசியா மற்றும் தென்கிழக்காசியா கிழக்கே லைடெக்கர் கோடு வரை. சில தவளைகள் கிழக்கு ஆசியாவிலும் காணப்படுகின்றன.
- *சென்ட்ரோலினிடே* அல்லது கண்ணாடி தவளைகள்: ஹைலிட்களுடன் நெருங்கிய தொடர்புடையவை. இந்த ஒளிஊடுருவக்கூடிய தவளைகள் மத்திய மற்றும் தென் அமெரிக்காவைப் பூர்வீகமாகக் கொண்டவை.
- *கைப்பெரோலிடே*, அல்லது நாணல் தவளைகள், கூர்வாய்த் தவளை குடும்பத்துடன் நெருங்கிய தொடர்புடையன. இவை ஆப்பிரிக்காவில் சகாரா துணைப்பகுதிகளில் காணப்படுகின்றன.
- *பூபிசு* என்பது மடகாசுரின் நில நச்சுத் தவளையான மாண்டெல்லிடே குடும்பத் தவளைகளிலிருந்து தோன்றிய பேரினமாகும்.

## கேலரி
# ஐக்கிய மக்கள் கட்சி (வங்காளதேசம்)

**ஐக்கிய மக்கள் கட்சி** (*United Peoples' Party*) வங்காளதேசத்தில் 1974 ஆம் ஆண்டு காசி சாபர் அகமதுவால் நிறுவப்பட்டது. பொது வாக்கெடுப்பு மூலம் சனாதிபதியாக பதவியேற்ற சியாவுர் ரகுமானுடன் ஐக்கிய மக்கள் கட்சியை ஒரு கூட்டணி அரசாங்கத்திற்கு காசி சாபர் கொண்டு சென்றார். காசி சாபர் அகமது கல்வி அமைச்சரானார் என்றாலும் சமரசம் செய்ய முடியாத கருத்து வேறுபாடு காரணமாக கூட்டணியை விட்டு வெளியேறினார். இருப்பினும், இவரது முன்னாள் நண்பர்கள் பலர் சியாவின் புதிய கட்சியான வங்காளதேச  
தேசியவாத கட்சியில் இணைந்தனர். சனாதிபதி உசைன் முகம்மது எர்சாத்தின் இராணுவ எதிர்ப்புப் பாத்திரத்திலும் அகமது முக்கியப் பங்கு வகித்தார். வங்காளதேசத்தில் 1975 ஆம் ஆண்டுக்குப் பிறகு அரசியல் மாற்றங்கள் நிகழ்ந்தன. தலைவர்கள் தங்கள் பழைய கட்சிகளை விட்டு வெளியேறி புதிய கட்சிகளில் இணைந்தனர். அகமது தனது ஐக்கிய மக்கள் கட்சியைக் கலைத்துவிட்டு சனாதிபதி எர்சாத்தின் சாட்டியா கட்சியில் சேர்ந்தார்
# ஸ்ரீமுஷ்ணம் ஊராட்சி ஒன்றியம்



**ஸ்ரீமுஷ்ணம் ஊராட்சி ஒன்றியம்** தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  

ஸ்ரீமுஷ்ணம் ஊராட்சி ஒன்றியம் 41 ஊராட்சி மன்றங்களைக் கொண்டுள்ளது.ஸ்ரீமுஷ்ணம் வட்டத்தில் உள்ளது.  

## ஊராட்சி மன்றங்கள்
ஸ்ரீமுஷ்ணம் ஊராட்சி ஒன்றியத்தில் உள்ள ஊராட்சி மன்றங்களின் விவரம்; ஸ்ரீமுஷ்ணம் ஊராட்சி ஒன்றியத்தின் கிராம ஊராட்சிகள்  

1. கொக்கரசன்பேட்டை
1. மதகளிர்மாணிக்கம்
1. எசனூர்
1. குணமங்கலம்
1. கள்ளிப்பாடி
1. ஸ்ரீபுத்தூர்
1. நகரப்பாடி
1. ஸ்ரீநெடுஞ்சேரி
1. கூடலையாத்தூர்
1. காவாலக்குடி
1. முடிகண்டநல்லூர்
1. மழவராயநல்லூர்
1. குமாரக்குடி
1. கோதண்டவிளாகம்
1. நங்குடி
1. வட்டத்தூர்
1. நந்தீஸ்வரமங்கலம்
1. வலசக்காடு
1. பேரூர்
1. கானூர்
1. தேத்தாம்பட்டு
1. மேல்புளியங்குடி
1. ஸ்ரீஆதிவராகநல்லூர்
1. கண்டியாங்குப்பம்
1. கொழை
1. இராமாபுரம்
1. பாளையங்கோட்டை (மேல்)
1. பாளையங்கோட்டை (கீழ்)
1. வடக்குப்பாளையம்
1. சோழத்தரம்
1. புடையூர்
1. கே.தொழுர்
1. மேலப்பாலையூர்
1. கார்மாங்குடி
1. ஏ.வல்லியம்
1. சி.கீரனூர்
1. மருங்கூர்
1. காவனூர்
1. டி.பவழங்குடி
1. தேவன்குடி
1. கீழப்பாலையூர்
# விருசாபாவதி ஆறு


**விருசாபாவதி ஆறு** (*Vrishabhavathi River*) என்பது கர்நாடகாவில் ஓடும் சிறிய நதியாகும். ஆர்காவதி ஆற்றின் துணை நதியான இது இந்திய நகரமான பெங்களூரின் தெற்குப் பகுதியில் பாய்கிறது. இந்த பழமையானது நதியின் நீர் குடிப்பதற்கும், புகழ்பெற்ற காளி ஆஞ்சநேயர் கோயிலுக்கும் பயன்படுத்தப்பட்டது.  

## சொற்பிறப்பியல்
விருசாபாவதி என்பது சமசுகிருத வார்த்தையான *விருஷபாவிலிருந்து* வந்தது. விருஷபா என்பது காளையைக் குறிக்கிறது. பசவனகுடியில் உள்ள பெரிய காளை கோயிலில் உள்ள ஒற்றைக்கல் நந்திச் சிலையின் அடிவாரத்தில் இந்த நதி தோன்றியதாக நம்பப்படுகிறது. எனவே இதற்கு *விருஷபாவதி* என்று பெயர் வந்தது.  

## ஆற்றோட்டம்
இந்த ஆறானது தட்சிணமுக நந்தி தீர்த்தம் அல்லது மல்லேசுவர் காடு மல்லேஸ்வரா கோயில் அருகே தோன்றி, நயாந்தஹல்லி, இராஜேசுவரி நகர் மற்றும் கெங்கேரி வழியாகப் பாய்கிறது. இதனை மல்லேசுவரம் மந்திரி பேரங்காடி, மாகடி சாலை மற்றும் மைசூர் சாலை மெற்றோ நிலையங்கள் அருகில் காணலாம். இந்த நதி பிடாடி அருகில் உள்ள விருட்சபவதி நீர்த்தேக்கத்தினை ஏற்படுத்துகிறது. இது கனகபுரா அருகே ஆர்க்காவதி ஆற்றின் துணை நதியாக இணைகிறது. இந்த நதி 383 சதுர கிமீ பரப்பளவு வடிநிலத்தினை கொண்டுள்ளது.  

இந்த ஆற்றிலிருந்து ஒரு சிறிய ஓடை பசவனகுடியில் உள்ள புகல் பாறைக்கு அருகில் உருவாகி, மைசூர் சாலையின் அருகே பிரதான ஆற்றில் கலக்கிறது.  

## மத முக்கியத்துவம்
இந்த ஆற்றின் ஓட்டத்தில் பல கோயில்கள் உள்ளன. விருஷபாவதியின் கரையில் உள்ள சில பிரபலமான கோயில்கள் தொட்ட விநாயகர் மற்றும் தொட்டா பசவ கோயில், கலியுக அனுமன் கோயில், கவி கங்காதரேசுவரர் கோயில் மற்றும் காடு மல்லேஸ்வரா கோயில் . விஜயநகரப் பேரரசின் ராஜகுருவாக இருந்த சன்னப்பட்டனாவைச் சேர்ந்த ஸ்ரீ வியாசராயரால் 1425 ஆம் ஆண்டு கட்டப்பட்ட கலி அனுமன் கோயில் 600 ஆண்டுகளுக்கும் மேலானது. விருஷபவதி மற்றும் பசுசிமவாஹினி ஆகிய இரு நதிகள் சங்கமிக்கும் இடத்தில் இந்த கோவில் கட்டப்பட்டது. கெங்கேரியில் உள்ள ஈஸ்வரர் கோவில் கி.பி.1050ம் ஆண்டிற்கு முந்தியது. "சுத்திகரிக்கப்படாத அல்லது மோசமாகச் சுத்திகரிக்கப்பட்ட வீட்டுக் கழிவுநீர் ஆற்றில் கலப்பதால்" ஆற்று நீர் கருமையாக, துர்நாற்றம் மற்றும் நுரையுடனும் இருப்பதாகக் கூறப்படுகிறது.
# அருப் போசு



**அருப் போசு** (**Arup Bose** ) ஓர் இந்திய புள்ளியியல் நிபுணர் ஆவார். 1959 ஆம் ஆண்டு ஏப்ரல் மாதம் முதல் தேதியன்று பிறந்தார். கொல்கத்தாவில் உள்ள இந்திய புள்ளியியல் நிறுவனத்தில் கோட்பாட்டு புள்ளியியல் மற்றும் கணிதப் பேராசிரியராக உள்ளார்.  

அருப் போசு தனது புள்ளியியல் இளநிலை மற்றும் முதுநிலைப் பட்டங்களை கொல்கத்தாவில் உள்ள இந்திய புள்ளியியல் நிறுவனத்தில் பெற்றார். அங்கு ஜி. ஜோகேஷ் பாபு இவருடைய முனைவர் பட்டத்திற்கான மேற்பார்வையாளராக இருந்தார். பின்னர் அருப் போசு அமெரிக்காவின் பர்டூ பல்கலைக்கழகத்தில் உதவிப் பேராசிரியராகச் சேர்ந்தார். பர்டூவில் நான்கு ஆண்டுகள் கழித்து, இவர் 1991 ஆம் ஆண்டில் இந்தியாவுக்குத் திரும்பி, கொல்கத்தாவில் உள்ள இந்தியப் புள்ளியியல் நிறுவனத்தில் இணைப் பேராசிரியராகச் சேர்ந்தார் மேலும் 1995 ஆம் ஆண்டில் ஒரு முழுப் பேராசிரியராகப் பதவி உயர்வு பெற்றார். இவரது ஆராய்ச்சியின் மிகவும் குறிப்பிடத்தக்க பகுதிகள், வரிசைமுறைப் பகுப்பாய்வு, பரவல் செயல்முறைகளில் புள்ளிவிவர மதிப்பீடு, பெரிய எண்களின் சட்டம் மற்றும் மத்திய வரம்பு கோட்பாடுகள், மறு மாதிரி முறைகள், தணிக்கை செய்யப்பட்ட தரவு சிக்கல்கள், எம்-மதிப்பீடு, யு- புள்ளியியல், நேரத் தொடர், மதிப்பீட்டாளர்களின் அறிகுறியற்ற பண்புகள் போன்றவையாகும்.  

அருப் போசு நெதர்லாந்தின் பெர்னோலி கணித புள்ளியியல் மற்றும் நிகழ்தகவு சங்கத்தின் உறுப்பினராகவும், கல்கத்தா புள்ளியியல் சங்கத்தின் வாழ்நாள் உறுப்பினராகவும், இந்திய கணித சங்கத்தின் வாழ்நாள் உறுப்பினராகவும் உள்ளார்.  

போசுக்கு 2004 ஆம் ஆண்டு அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு வழங்கப்பட்டது. கணித அறிவியல் பிரிவில் இது இந்தியாவின் மிக உயர்ந்த அறிவியல் விருதாகும்.  

ஐதராபாத்தில் 2010 ஆம் ஆண்டு நடைபெற்ற கணிதவியலாளர்களுக்கான பன்னாட்டு கணித காங்கிரசு கூட்டத்தில் நிகழ்தகவு மற்றும் புள்ளியியல் தொடர்பான சிறப்புப் பேச்சாளராக போசு அழைக்கப்பட்டார்.  

## விருதுகள்

- 2002 ஆம் ஆண்டு, அமெரிக்கா, கணிதப் புள்ளியியல் கழகத்தின் உறுப்பினராகத் தேர்ந்தெடுக்கப்பட்டார்
- 2002-03 ஆண்டிற்கான பேராசிரியர் சி.ஆர்.ராவ் அவர்களை கௌரவிக்கும் வகையில் புள்ளியியல் துறையில் தேசிய விருது
- இளம் ஆராய்ச்சியாளர் விருது, பன்னாட்டு இந்திய புள்ளியியல் சங்கம் அமெரிக்கா 2004
- இந்திய அறிவியல் அகாதமி , பெங்களூர் (2006) உறுப்பினர் தகுதி
- இந்திய தேசிய அறிவியல் அகாதமியின் உறுப்பினர், புது தில்லி (2007)
- தேசிய அறிவியல் அகாடமியின் உறுப்பினர், அலகாபாத் (2009)
- இந்தியாவின் ஜேசி போசு உறுப்பினர் , 2009–2013, 2013–2018
- பெர்னோலி சங்கத்தின் மன்றத்தில் உறுப்பினர், 2015–2019
# ஏக்நாத் வசந்த் சிட்னிசு



**ஏக்நாத் வசந்த் சிட்னிசு (Eknath Vasant Chitnis) ஓர்** இந்திய விண்வெளி விஞ்ஞானி மற்றும் இந்திய விண்வெளி ஆராய்ச்சிக்கான இந்திய தேசிய குழுவின் உறுப்பினர் ஆவார். இதுவே பின்னர் இன்றைய இந்திய விண்வெளி ஆராய்ச்சி நிறுவனமாக உருவானது. இவர் இசுரோவின் விண்வெளி பயன்பாட்டு மையத்தின் முன்னாள் இயக்குநரும், இந்தியாவின் முன்னாள் சனாதிபதியான ஏபிஜே அப்துல் கலாமின் முன்னாள் சக ஊழியரும் ஆவார். இந்திய அரசு ஏக்நாத்திற்கு பத்ம பூசண் என்ற மூன்றாவது உயரிய குடிமக்கள் விருதை 1985 ஆம் ஆண்டு வழங்கி சிறப்பித்தது.  

தும்பா பூமத்திய ரேகை ஏவுதளத்தின் இருப்பிடத்தைத் தேர்வுசெய்ய விக்ரம் சாராபாய்க்கு ஈவி சிட்னிசு உதவி செய்தார். 1961 ஆம் ஆண்டு முதல் சிட்னிசு மேற்கொண்ட இருப்பிட வேட்டையின் விளைவாக இவ்விடம் கண்டுபிடிக்கப்பட்டது. APJ அப்துல் கலாமை இந்திய விண்வெளித் திட்டத்தில் சேர்க்க சிட்னிசு பரிந்துரைத்தார் . அப்துக் கலாமின் விண்ணப்பம் மற்றும் எச்.ஜி.எசு. மூர்த்தியின் நேர்காணலுக்குப் பிறகு நாசாவின் பயிற்சிக்கும் அவரைத் தேர்ந்தெடுத்தார்.  

2008 ஆம் ஆண்டு , பிரசு டிரசுட்டு ஆஃப் இந்தியா என்ற செய்தி நிறுவனத்தின் தலைவராக ஈ.வி.சிட்னிசு ஒருமனதாக தேர்ந்தெடுக்கப்பட்டார்.  

## மேலும் பார்க்கவும்
விண்வெளித் துறை
# காடு மல்லேசுவர கோயில்


**காடு மல்லேசுவரர் கோயில்** (*Kadu Malleshwara Temple*) என்பது கி. பி. 17ஆம் நூற்றாண்டு இந்துக் கோயில் ஆகும். இந்தியாவின் கருநாடகம் மாநிலம், பெங்களூரு, மல்லேசுவரம் பகுதியில் அமைந்துள்ள இக்கோயில் சிவனுக்காக அர்ப்பணிக்கப்பட்டுள்ளது.  

## விளக்கம்
17ஆம் நூற்றாண்டில் மராட்டிய மன்னர் சிவாஜியின் சகோதரரான வெங்கோஜியால் திராவிட கட்டிடக்கலை பாணியில் இக்கோயில் கட்டப்பட்டது. சிவன் இங்கு மல்லிகார்ஜுனன் என்று போற்றப்படுகிறார். இக்கோயிலின் ஒரு பகுதியாக நந்தீஸ்வர தீர்த்த கோயிலாக (பசவ தீர்த்தம்) இக்கோயிலுக்கு எதிரே அமைந்துள்ளது. இக்கோயில் அருகே விருசாபாவதி ஆற்றின் பிறப்பிடம் உள்ளதாகக் கூறப்படுகிறது.  

## திருவிழா
இந்த கோயிலின் முக்கிய ஆண்டு விழாவாக மகா சிவராத்திரி உள்ளது. இந்த கோவிலின் பெயரிலேயே இந்தப் பகுதி மல்லேசுவரம் என்று இடம் அழைக்கப்படுகிறது.
# ஆ. தங்கராசு



**ஆ. தங்கராசு** (*A. Thangarasu*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 தேர்தல்களில் குறிஞ்சிப்பாடி சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். ஆனால் 1989ஆம் ஆண்டு நடைபெற்ற தேர்தலில் காட்டுமன்னார்கோயில் தொகுதியிலிருந்து சுயேச்சை வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சூரப்பட்டு



**சூரப்பட்டு** (*Surapet*) அல்லது ***சூரப்பேடு*** என்றும் அழைக்கப்படும் புறநகர்ப் பகுதியானது, தமிழ்நாடு மாநிலத்தின் அம்பத்தூர் வட்டத்தில் அமைந்துள்ளது. இது சென்னை மாவட்டம், மாதவரம் வட்டம், வட சென்னை, சென்னை மாநகராட்சியின் மாதவரம் மண்டலத்தின் 24-வது வார்டில் அமைந்துள்ளது. இதன் வடக்கில் புழல், கிழக்கில் கொளத்தூர், தெற்கில் புத்தகரம், மேற்கில் புழல் ஏரி ஆகியவை அமைந்துள்ளன. இது கிராண்ட் நேஷனல் டிரங்க் சாலை அருகே அமைந்துள்ளது.  

## அருகமைந்த பெரிய ஊர்கள்
இதனருகில் வில்லிவாக்கம், அம்பத்தூர், அண்ணா நகர், கொளத்தூர் மற்றும் பெரம்பூர் அமைந்துள்ளது.  
- ரெட்டேரி தொடருந்து நிலையம் (2 கி.மீ.)
- கொரட்டூர் தொடருந்து நிலையம் - 5 கி.மீ.
- புழல் முகாம் (2 கி.மீ.)
- பாடி (4 கி.மீ.)

## போக்குவரத்து
இது கோயம்பேடு பேருந்து நிலையத்திற்கு மேற்கே 15 கி.மீ. தொலைவிலும், மாதவரம் பேருந்து நிலையத்திலிருந்து 4 கி.மீ. தொலைவிலும் உள்ளது.
# புத்தகரம், சென்னை



**புத்தகரம்** (*Puthagaram*), தமிழ்நாட்டின் சென்னை மாவட்டம், மாதவரம் வட்டம், சென்னை மாநகராட்சி, மாதவரம் மண்டல எண் 3-இல் உள்ள வார்டு எண் 24-இல் உள்ள பகுதியாகும். இதனருகே சூரப்பட்டு, புழல், வில்லிவாக்கம், கொளத்தூர் ஆகிய நகர்கள் உள்ளன. அக்டோபர் 2011 வரை இது திருவள்ளூர் மாவட்டத்தின் பகுதியாக இருந்தது. பின்னர் சென்னை மாநகராட்சியுடன் இணைக்கப்பட்டது.
# தியாகராயநகர் ஸ்ரீ வெங்கடேசுவர சுவாமி கோயில்



**தியாகராய நகர் ஸ்ரீ வெங்கடேசுவர சுவாமி கோயில்** என்பது தமிழ்நாட்டின் தலைநகரான சென்னையில் உள்ள தியாகராய நகர் பகுதியின் வெங்கடநாராயணா சாலையில் அமைந்த வைணவப் பெருமாள் கோயில் ஆகும். இக்கோயிலில் அலர்மேல் மங்கை தாயார் உடனுறை வெங்கடாஜலபதி காட்சி தருகிறார். மேலும் இக்கோயிலில் ஹயக்கிரீவர், வராகர், இராமர், கிருஷ்ணர், ஆண்டாள், சக்கரத்தாழ்வார், அரங்கநாதர், இலக்குமி, ஸ்ரீ தேவி, பூதேவி, பிரம்மா மற்றும் இராமானுஜருக்கு தனித்தனி சன்னதிகள் உள்ளன.  

திருமலை திருப்பதி தேவஸ்தானம் நிர்வாகத்தினர் இக்கோயிலைக் கட்டி, பராமரிக்கின்றனர். மேலும் இக்கோயிலில் திருப்பதி வெங்கடாசலபதி கோயிலுக்கு சென்று தரிசனம் செய்பவர்களுக்கான முன்பதிவு சீட்டுகள் வழங்கப்படுவதுடன், திருப்பதி லட்டு பிரசாதமும் விற்பனை செய்யப்படுகிறது.
# எம். கந்தசாமி படையாச்சி



**எம். கந்தசாமி படையாச்சி** (*M. Kandaswamy Padayachi*)(பிறப்பு 1903) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1952, 1957 மற்றும் 1967 தேர்தல்களில் உளுந்தூர்பேட்டை தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் உளுந்தூர்பேட்டையினைச் சார்ந்தவர்
# அ. மாரிமுத்து

**அ. மாரிமுத்து (அஞ்சலை மாரிமுத்து)** (*A. Marimuthu*) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னால் உறுப்பினர் ஆவார். இவர் விழுப்புரம் மாவட்டம் வானூர் தொகுதியினைச் சார்ந்தவர். திராவிட முன்னேற்றக் கழகத்தினைச் சார்ந்த மாரிமுத்து 1989 மற்றும் 1996ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் பட்டியல் இனத்தவருக்கான வானூர் சட்டமன்றத் தொகுதியிலிருந்து தமிழ்நாடு சட்டப்பேரவை உறுப்பினராகத் தேர்ந்தெடுக்கப்பட்டார்.  
சூன் 2005இல் தமிழ்நாடு காவல்துறையால் வருமானத்திற்கு அதிகமாகச் சொத்துக்கள் வைத்திருந்ததாகக் குற்றம் சாட்டப்பட்ட பல திமுக சட்டமன்ற உறுப்பினர்களில் மாரிமுத்தும் ஒருவர். இவர் அனைத்து குற்றச்சாட்டுகளிலிருந்தும் ஆதாரங்கள் இல்லாததால் நீதிமன்றத்தினால் விடுவிக்கப்பட்டார்.
# சதா நாசர்


**ஷதா நாசர்** (*Shada Nasser*, ) (பிறப்பு மே 1, 1964 ஏடனில் ) என்பவர் யெமனின் முதல் பெண் வழக்கறிஞர் மற்றும் யெமன் நீதிமன்றங்களில் முகத்தை மறைக்காத முதல் பெண் வழக்கறிஞர் ஆவார். இவர் 1989 இல் பிராகா நகரின் சார்லஸ் பல்கலைக்கழகத்தில் சட்டப் படிப்பு படித்துப் பட்டம் பெற்றார். அதன் பிறகு இவர் யெமனுக்குத் திரும்பினார். 1996 இல் இவர் தலைநகர் சனாவில் வேறு மூன்று பெண் வழக்கறிஞர்களுடன் இணைந்து மகளிர் மட்டும் சட்ட நிறுவனதை நிறுவினார். யெமனில் பெண்களின் உரிமைகளைப் பாதுகாப்பதற்காக இவர் தனது பணியை அர்ப்பணித்துள்ளார்.  

## வழக்குகள்
நாசரின் வாடிக்கையாளர்களாக சனாவின் நடுவண் சிறையிலுள்ள பெண் கைதிகள் உள்ளனர். 2005 ஆம் ஆண்டில், நாசர் ஒரு இளம் பெண் கைதிக்கு ஆதரவாக வந்தார். அவர் தன் கணவரைக் கொன்றதாக குற்றம் சாட்டப்பட்டார். அவர் 16 வயது சிறுமியாக இருந்தபோதிலும் மரண தண்டனை விதிக்கப்பட்டார். சிறையில் காவலாளியால் பாலியல் பலாத்காரம் செய்யப்பட்டதாகக் கூறப்படும் சிறுமி சிறையில் கர்ப்பமானார். மரணதண்டனை நிறைவேற்றப்படுவதற்கு சில நிமிடங்களுக்கு முன்னர் சனாதிபதியின் உத்தரவு சிறுமியின் உயிரைக் காப்பாற்றியது.  

இவர் யெமனில் நடக்கும் குழந்தை திருமணங்களை எதிர்ப்பவர். இவர் 2008 ஏப்ரலில் 10 வயதான நுஜூத் அலிக்காக வழக்காடினார். அவர் ஒரு நடுத்தர வயது ஆணிடமிருந்து மணமுறிவு கோரி மனு தாக்கல் செய்தார். அவருக்கு அதற்கு முந்தைய ஆண்டு அந்த ஆணுடன் அவரது குடும்பத்தினரால் திருமணம் செய்யயப்பட்டது. தான் பருவ வயதை அடையும் வரை தன்னுடன் உடலுறவு கொள்வதில்லை என்று திருமணத்துக்கு முன் சம்மதித்திருந்த போதிலும், தன் கணவர் தன்னை தொடர்ந்து அடித்தும், வண்கலவியில் ஈடுபட்டதாகவும் அலி கூறினார். சில வாரங்களில் நூஜூத் அலிக்கு நீதிமன்றம் விவாகரத்து வழங்கியது. அந்த நேரத்தில் உலகின் இளைய வயதில் விவாகரத்து பெற்றவர் என்ற பெருமையை அவர் பெற்றார். அலியின் வரலாற்றுச் சிறப்புமிக்க வழக்கு, யெமனில் குழந்தை திருமணம் செய்யப்பட்ட மற்ற பெண்களை விவாகரத்து பெற ஊக்குவித்தது.
# எட்ரோபிளசு


***எட்ரோபிளசு*** (*Etroplus*) என்பது சிச்சிலிட் மீன் பேரினம் ஆகும். இவை இந்தியாவின் தென்பகுதி மற்றும் இலங்கையினைச் சார்ந்தது. சூடெட்ரோபிளசுடன் (இது முன்னர் *எட்ரோபிளசுடன்* உள்ளடக்கப்பட்டிருந்தது) இப்பகுதியில் மட்டும் காணப்படும் சிச்சிலிட் இவை.  

இவற்றின் நெருங்கிய உறவினராக பாரெட்ரோபிளசு மடகாசுகரில் காணப்படுகின்றது. இவை இரண்டும் மீசோசூயிக் காலத்தில் பிரிந்திருக்கலாம். மடகாசுகரும் இந்தியப் புவித்தட்டும் கிரீத்தேசியக் காலத்தின் முடிவில் பிரிந்ததைப் போல, இந்த இரண்டு பரம்பரைகளும் மீசோசோயிக் காலத்தில் பிரிந்திருக்க வேண்டும்.  

## சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. மூன்றாவது சிற்றினமான, ஆரஞ்சு குரோமைடு, 2014-ல் சூடெட்ரோபிளசுடன் இணைக்கப்பட்டது ஆனால் பிசுபேசில் இவை இன்னும் *எட்ரோப்ளசில்* வைக்கப்பட்டுள்ளது.  

- *எட்ரோபிளசு கனரென்சிசு* <small>(பிரான்சிசு டே, 1877)</small> (கனரா முத்துப் புள்ளி)
- *எட்ரோபிளசு* *மேகுலேடசு* <small>(பிளாச்சு, 1795)</small> (ஆரஞ்சு குரோமைடு)
- *எட்ரோபிளசு சுராடென்சிசு* <small>(</small> <small>பிளாச்சு</small><small>, 1790)</small> (பச்சை குரோமைடு)